b'\n_START_ARTICLE_\nKarel Lutar\n_START_SECTION_\n\xc5\xbdivljenje in delo\n_START_PARAGRAPH_\nKemijo je \xc5\xa1tudiral na Fakulteti za naravoslovje in tehnologijo v Ljubljani kjer je leta 1973 diplomiral in 1980 doktoriral. Po diplomi je bil zaposlen na Institutu "Jo\xc5\xbeef Stefan", od leta 1992 kot vi\xc5\xa1ji znanstveni sodelavec. V letih 1988\xe2\x88\x921993 je bil tudi docent na Fakulteti za naravoslovje in tehnologijo v Ljubljani, v letih 1994\xe2\x88\x922000 pa na Fakulteti za kemijo in kemijsko tehnologijo v Ljubljani. Raziskoval je fotokemi\xc4\x8dne reakcije z elementarnim fluorom in uvedel nove sinteze binarnih in kompleksnih spojin. S sodelavci je pripravil ve\xc4\x8d novih binarnih fluoridov. Sam ali v soavtorstvu je v mednarodnih revijah objavil ve\xc4\x8d znanstvenih \xc4\x8dlankov in prijavil tri patente. Njegova bibliografija v sistemu COBISS obsega 121 zapisov.'